અભિનેત્રી યામી ગૌતમે બોલિવૂડમાં ‘વીકી ડોનર’ ફિલ્મથી શાનદાર શરૂઅાત કરી હતી, પરંતુ ત્યારબાદ બીજી ફિલ્મોમાં તેને એટલી સફળતા ન મળી. અા વર્ષે ‘કાબિલ’ ફિલ્મમાં તે એક બ્લાઈન્ડ છોકરીના રોલમાં જોવા મળી. અા માટે તેનાં ખૂબ જ વખાણ થયાં. તે તાજેતરમાં ‘સરકાર-૩’ ફિલ્મમાં પહેલી વાર રફ એન્ડ ટફ રોલમાં દેખાઈ. યામીઅે તેની કરિયરમાં મોટા ભાગે એકદમ પ્રેમાળ અને સુંદર, સ્વીટ ગર્લનો રોલ કર્યો છે, પરંતુ ‘સરકાર-૩’માં તેનો રોલ સાવ હટકે રહ્યો.